OBRAZLOŽENJE II. IZMJENA I DOPUNA FINANCIJSKOG PLANA OPĆINSKE KNJIŽNICE BISTRA ZA 2023. GODINU 


UVOD
Sukladno odredbama Zakona o proračunu ( Narodne novine br. 144/21 ) predlažu se II. Izmjene i dopune Financijskog plana Općinske knjižnice Bistra za 2023. godinu.
Ravnateljica Općinske knjižnice Bistra donijela je 23.12.2022. godine Financijski plan Općinske knjižnice Bistra za 2023. godinu.  
I.Izmjene i dopune Financijskog plana Općinske knjižnice Bistra donesene su 01.06.2023. godine.
Prijedlog II. Izmjena i dopuna Financijskog plana Općinske knjižnice Bistra za 2023. godinu sastavljen je temeljem odredbi Zakona o proračunu ( Narodne novine“ br. 144/21 ) koji nalaže izmjene Financijskog plana i njegovo uravnoteženje, ukoliko se ukaže potreba za povećanjem ili smanjenjem određenih prihoda ili rashoda.  

II. Izmjenama i dopunama Financijskog plana Općinske knjižnice Bistra za 2023. godinu predlaže se ukupno povećanje Financijskog plana za povećanje ukupnih prihoda i primitaka (uključujući vlastite izvore, odnosno raspoloživa sredstva iz prethodnih godina), te ukupnih rashoda i izdataka u odnosu na Financijski plan Općinske knjižnice Bistra za 2023. godinu kako slijedi:  
· povećanje ukupnih prihoda i primitaka u iznosu od 870,00€,
· povećanje ukupnih rashoda i izdataka u iznosu od 870,00 €.


I. OPĆI DIO


A. RAČUN PRIHODA I RASHODA
PRIHODI 
Prihodi poslovanja smanjuju se u ukupnom iznosu za 870,00 €  i iznose 82.010,47 €
U skupini 63 Pomoći od inozemstva i od subjekata unutar općeg proračuna planirani iznos se smanjuje za 29,53 € i iznosi 7.270,47 €.
Smanjenje se odnosi na kapitalne pomoći Ministarstva kulture i Zagrebačke županije za financiranje programa knjižnične djelatnosti, te za obnovu fonda i popunu zavičajnih zbirki. S Ministarstvom kulture je sklopljen Ugovor na 5.043,47 € za nabavu knjižne i neknjižne građe,  a sa Zagrebačkom županijom Ugovor na 1.594,00 € za obnovu fonda. Sa Zagrebačkom županijom je sklopljen i Ugovor na 633,00 € za pojedinačne programe (održavanje radionica). Planirana sredstva iz izvora Kapitalnih pomoći od Zagrebačke županije i Ministarstva kulture za nabavu knjiga, smanjena su za 662,53 eura sukladno potpisanim Ugovorima o dodjeli sredstava, a povećana su sredstva Pomoći od Zagrebačke županije za održavanje radionica u iznosu od 633,00 €. 


RASHODI 
Rashodi poslovanja povećani su za 633,00 € i iznose 60.133,00 €.
U skupini 32 Materijalni rashodi povećavaju se rashodi u ukupnom iznosu za 633,00 € i iznose 17.323,00 €. Povećanje se odnosi na planirano održavanje HAI radionica izrade tradicijskih igračaka za dijecu u sklopu obilježavanja Dana Bistre.

Rashodi za nabavu nefinancijske imovine povećani su za 2.010,86 € i iznose 25.570,86 €.

U skupini 42 Rashodi za nabavu proizvedene dugotrajne imovine povećani su rashodi za za 2.010,86 €, a odnose se na rashode za nabavu knjiga. Povećavaju se rashodi za nabavu knjiga iz izvora 4.9- Prihodi za posebne namjene za 323,39 € i izvora 9.1- Višak prihoda za 2.350,00 €, dok se smanjuju rashodi za nabavu knjiga iz izvora 5.7-Pomoći za 662,53 €. 

B. RASPOLOŽIVA SREDSTVA IZ PRETHODNIH GODINA

Raspoloživa sredstva iz prethodnih godina sadrže podatak o višku ili manjku sredstva iz prethodne godine i prijašnjih godina. Ukupni višak prihoda Općinske knjižnice Bistra iznosi 2.823,39 €.

Račun prihoda i rashoda po izvorima financiranja 

U Računu prihoda i rashoda prema izvorima financiranja vidljivo je da su prihodi poslovanja smanjeni po sljedećim izvorima:
· Izvor 5.7. Pomoći – za 29,53 € 

Vlastiti izvori- višak prihoda -Izvor 9.1-povećani su za 2.673,39 €

Rashodi su povećani  i smanjeni po sljedećim izvorima:
· Izvor 4.9. Prihodi za posebne namjene – povećanje za 323,39 € (višak iz 2022.g. )
· Izvor 5.7. Pomoći – smanjenje za 29,53 €  
· Izvor 9.1. Višak prihoda – povećanje za 2.350,00 €

Rashodi prema funkcijskoj klasifikaciji

Prema funkcijskoj klasifikaciji, rashodi su povećani prema sljedećoj funkciji:

· 082 Službe kulture – povećanje za 2.643,86 €.









II. POSEBNI DIO

Ukupno planirani rashodi i izdaci povećani su za 2.643,86 € i iznose 85.703,86 €.
Promjene se odnose na sljedeći program,  aktivnost i kapitalni projekt:


RAZDJEL 003 – JEDINSTVENI UPRAVNI ODJEL
Glava 00303 – Općinska Knjižnica Bistra
Proračunski korisnik 43302 Općinska knjižnica Bistra
Općinska knjižnica Bistra je, prema usvojenim načinima podjela knjižnica, narodna knjižnica koja djeluje kao samostalna javna ustanova. Osnivač knjižnice je Općina Bistra. Općinsku knjižnicu Bistra čini: služba za nabavu i obradu knjižnične građe, posudbeni odjel s čitaonicom, dječji odjel s igraonicom, zaštićeni fond i AV zbirka. Knjižnica ima zaposlene dvije djelatnice, ravnateljicu i diplomiranu knjižničarku.  

Program 1016: Općinska Knjižnica Bistra – 85.703,86 eura – povećanje rashoda za 2.643,86 eura
Cilj Programa - Osnovni cilj programa je unapređenje kvalitete života stanovnika općine. Poseban cilj programa je zadovoljavanje kulturnih potreba stanovnika Općine Bistra kroz ostvarenje redovnog rada Općinske knjižnice Bistra te povećanje standarda pruženih usluga kroz kontinuirana kapitalna ulaganja u nabavu knjižne građe i ostale opreme. 
Zakonska osnova - Zakon o lokalnoj i područnoj (regionalnoj) samoupravi („Narodne novine“, broj 33/01,  60/01,  129/05,  109/07,  125/08,  36/09,  36/09, 150/11, 144/12, 19/13,  137/15, 123/17,  98/19, 144/20 ), Zakon o knjižnicama i knjižničnoj djelatnosti (“Narodne novine” broj 17/19, 98/19 ), Zakon o ustanovama (“Narodne novine” broj 76/93, 29/97, 47/99, 35/08, 127/19 ),  Zakon o financiranju javnih potreba u kulturi („Narodne novine“ broj 47/90, 27/93, 38/09 ).
Obrazloženje - Sredstva u okviru ovog programa osigurana su s namjenom financiranja redovne djelatnosti Općinske knjižnice, te nabave, čuvanja i zaštite knjižnične građe. Cilj programa je zadovoljenje kulturnih potreba stanovnika Općine Bistra uz povećanje standarda usluga na području knjižnične djelatnosti, omogućavanje pristupačnosti knjižnične građe i informacija korisnicima prema njihovim zahtjevima i potrebama. 
Pokazatelj uspješnosti: broj korisnika knjižnice, broj knjižne građe, broj održanih književnih susreta, broj održanih radionica.
Povećanje planiranih rashoda u iznosu 2.643,86 eura odnosi se na:
· Aktivnost: Financiranje redovne djelatnosti Općinske knjižnice Bistra – 60.133,00 eura
· Povećanje rashoda za održavanje HAI radionica u iznosu od 633,00 € iz sredstava Pomoći od Zagrebačke županije
· Kapitalni projekt: Kapitalna ulaganja u opremu i knjige – 25.570,86 eura
· [bookmark: _Hlk137550962]Planiran je višak neutrošenih sredstava iz izvora Prihodi za posebne namjene u iznosu 323,39 eura koji će se utrošiti za nabavu knjiga, te višak iz prijašnjih godina u ukupnom iznosu 2.500,00 eura koji će se također utrošiti za nabavu knjiga. Planirana sredstva iz izvora Pomoći od Zagrebačke županije i Ministarstva kulture, smanjena su za 662,53 eura sukladno potpisanim Ugovorima o dodjeli sredstava.


                                RAVNATELJICA
                         Danijela Studak Čačić

